b'\n_START_ARTICLE_\nSin-Idinam\n_START_PARAGRAPH_\nSin-Idinam je bil deveti kralj Larse, ki je vladal od 1849 do 1843 pr. n. \xc5\xa1t. (dolga kronologija)._NEWLINE_Soo\xc4\x8dal se je z vzponom mestnih dr\xc5\xbeav Babilona in E\xc5\xa1nune in se s slednjo boril za oblast v dolini Dijala._NEWLINE_V svoji kratki vladavini je osvojil vse, kar se je osvojiti dalo. Poleg mest, ki so \xc5\xbee bila podlo\xc5\xbena Larsi, je osvojil Ur, Bad-tibiro in mesta v dolini Dijala in jih obdr\xc5\xbeal skoraj ves \xc4\x8das svojega vladanja. Prodrl je skoraj do A\xc5\xa1urja in osvojil Ibrat v pore\xc4\x8dju Tigrisa. Razen po osvajanjih je znan tudi po gradnjah \xc5\xa1tevilnih templjev in prekopov za preusmeritev toka Tigrisa, ki je po odjugah v gornjem toku povzro\xc4\x8dal v Larsi katastrofalne poplave._NEWLINE_V \xc4\x8dasu Nur-Adadove in Sin-Idinamove vladavine je Larsa do\xc5\xbeivela svoj kulturni vi\xc5\xa1ek. V mestu je bila kot uradni jezik spet uvedena sumer\xc5\xa1\xc4\x8dina, verjetno zaradi osvojitve Nipurja.'